# data[].attributes.body
La setmana pasada el professorat de l’INS Gallecs de Mollet del Vallès acompanyats per una representant del l’Ajuntament de Mollet  vam realitzar el nostre Job Shadowing a la ciutat de Ravensburg a Alemanya. L’institut  für soziale Berufe GmbH i l'Ajuntament de Ravensburg ens van fer de guia, presentar i explicar els diferents projectes de voluntariat de la ciutat entre els joves. Vam visitar i conèixer la feina de la Federació d'esports de Ravensburg (Turn- und Sportbund 1847 Ravensburg e.V.) on col.laboren joves voluntaris en més de 20 esports. Vam poder entrevistar un d'aquests joves, en Christian,  que des de fa més d'un any és voluntari com a monitor de Judo. Ens van explicar que a Alemanya molts joves en acabar els estudis de secundària dediquen un any a fer de voluntaris a alguna associació.

També vam visitar l'oficina de voluntariat de Ravensburg, allà Frau Badder  ens va explicar la borsa municipal de voluntariat que compta amb tres treballadores. Les associacions que busquen voluntaris  s'inscriuen en un registre i  les persones interessades en fer voluntariat poden accedir a aquesta llista i oferir-se com a voluntaris segons la seva disponibilitat i interessos. A Ravensburg és habitual dedicar part del teu temps lliure a fer voluntariat en alguna de les moltes associacions de la ciutat.

# data[].attributes.body
Durant la nostra estada a l'institut Giotto Ulivi ens han explicat diferents aspectes sobre la gestió dels residus.
A cada classe tenen papereres per paper i cartró, plàstics i rebuig. Curiosament, els colors groc i blau els fan servir a l'inrevés que nosaltres.
És l'alumnat qui s'encarrega de buidar -ho a contenidors més grans.
A més, cada setmana un grup classe surt al pati amb el professorat per tal de recollir les deixalles del terra, que dissortadament, són moltes.

# data[].attributes.body
El professorat de l'institut Federica Montseny, Mariana, i del Camí de Mar, Ivan, Montse i Bàrbara, hem engegat les nostres activitats Erasmus a l'institut Giotto Ulivi de Borgo San Lorenzo.

Ahir a la tarda, l'alumnat d'espanyol de 5è i 6è curs ens van fer de guies per tota la ciutat, explicant-nos amb fluïdesa els monuments més importants: el rellotge, la muralla i porta d'entrada, la biblioteca i l'església de Sant Llorenç.

Avui al matí hem assistit a classes d'anglès i d'espanyol de les professores Emanuela Agasisti i Maria Rosaria Marsilio.

Posteriorment hem pogut conèixer in situ, a la població veïna Barberino di Mugello, la gran tasca realitzada per l'organització benèfica "Misericordia".

Allà l'alumnat de l'institut pot fer tasques de voluntariat amb gent gran, discapacitats i nens. La realització d'aquest servei comporta, a part de l'entiquiment personal i la joia de ser solidàris amb els altres, un benefici en la seva nota d'accés a la universitat ja que obtenen uns crèdits que els sumen punts.

Ha estat interessantíssim tot el que ens han explicat!

# data[].attributes.headline
Una altra manera de realitzar voluntariat

# data[].attributes.subject
Una altra manera de realitzar voluntariat

# data[].attributes.body
En la nostra visita per la ciutat de Porto, vam observar una original manera de realitzar voluntariat.
L'alumnat veterà de la carrera universitària de dret anaven en grup, tots/es ells/es uniformats amb uns vestits negres molt elegants, i anaven acompanyats d,altres joves que portaven una dessuadora de color roig. A més, els de roig, portaven penjades al coll unes guardioles metàl.liques precintades que servien per recollir diners entre els vianants, especialment els turistes, amb finalitats benèfiques. Quan els vam preguntar amb quin motiu organitzaven aquella dinàmica, ens van explicar que era una manera simpàtica de fer "novatades" als companys de primer any a la facultat. Els vam demanar què ens podien oferir a canvi de contribuir a la causa i ens van cantar a l,uníson l'himne de la universitat.
Tot plegat, ens va fer pensar que hi ha moltes maneres de fer accions per contribuir a les bones causes, algunes de les quals, com aquesta, tenen una funció lúdica que substitueix les novatades asalvatjades que antigament es feien a les facultats de tot arreu. No és servei comunitari (evidentment, falta la vinculació amb el currículum) però ho pot arribar a ser.

Equip Porto 5: Dolors Solé, Alba Pascual, Conchi Jiménez, Javier Núñez i Emi Serret

# data[].attributes.headline
Últim dia de job shadowing a Rio Tinto Secondary School

# data[].attributes.subject
Últim dia de job shadowing a Rio Tinto Secondary School

# data[].attributes.body
Arribem al final de la nostra estada a Porto.

Avui hem realitzat un petit canvi al nostre programa; hem assistit a la classe de castellà de la professora Cláudia Messias amb els alumnes de 10th (4t d'ESO), ja que dimarts, per motius aliens, no hi vam poder ser.

Els alumnes cursen aquesta matèria optativa 3 dies a la setmana, en classes de 100 minuts cada una. Aquesta setmana han estat treballant la identificació personal a partir d'activitats d'expressió oral i escrita. Hem pogut veure les seves presentacions personals a l'instagram @espanol_esrt que gestiona la professora. A més, també han fet una activitat en grups reproduint entrevistes a personatges famosos castellanoparlants.

Volem agrair a la professora la seva bona predisposició, perquè, a més, també ens ha permès interaccionar amb l'alumnat.

Dolors Solé Marín i Alba Pascual Cubells (INS Terres de Ponent)

# data[].attributes.headline
Benvinguda a Rio Tinto Secondary School. 1r dia.

# data[].attributes.subject
Benvinguda a Rio Tinto Secondary School. 1r dia.

# data[].attributes.body
Dilluns 26 setembre a les 15:00 vam ser rebuts afectuosament per la coordinadora Emilia Pereira i un nombrós grup de docents del centre (Teresa, Esmeraldina, Fernando, Álvaro, Cláudia, Marcia entre d'altres...).
Tot seguit, vam realitzar una visita guiada per les instal·lacions del centre i vam poder comprovar com un disseny arquitectònic obert, espaiós i lluminós afavoreix notablement l'ambient de les aules i passadissos. L'alumnat ocupava i es movia amb llibertat per tots els espais gràcies al fet que l'edifici ho propiciava: taules i cadires pertot arreu, petites butaques, plafons il·lustratius per penjar els treballs de les diferents comissions, pantalles de plasma, finestrals polivalents (es podia escriure i dibuixar).
També ens va sorprendre molt gratament la biblioteca, els  dos auditoris, els laboratoris amb l'equipament, els dos gimnasos, la sala de dansa, les dues sales de professorat (una amb mobiliari adient per la relaxació), les instal·lacions dels "learning streets"...etc.
En definitiva, l'estructura del centre ajuda a generar un entorn favorable per l'aprenentatge de l'alumnat.
Conchi Jiménez i Javier Nuñez, Ins Les Marines.

# data[].attributes.headline
Job shadowing a Rio Tinto Secondary School. 3r dia

# data[].attributes.subject
Job shadowing a Rio Tinto Secondary School. 3r dia

# data[].attributes.body
El període d'observació a Rio Tinto Secondary School continua.

Avui hem començat la jornada amb una classe de biologia amb la professora Márcia Pacheco. Els alumnes de 11th (1r de Bat) han fet un test a través de la plataforma Socrative sobre una pràctica de laboratori. També han repassat continguts treballats el curs anterior realitzant exposicions orals en grups petits i amb suport audiovisual. L'avaluació de l'activitat s'ha fet a través de rúbriques d'autoavaluació, coavaluació i avaluació docent.

També hem assistit a la classe d'informàtica del professor Fernando Coelho, on hem vist com estudiants de 9th (3r d'ESO) han realitzat un test en línia i jugat a un joc educatiu per tal de treballar el pensament computacional.

A la tarda hem anat a la classe d'anglès de la Teresa Silva amb estudiants de 10th (4t d’ESO), on han realitzat activitats de vocabulari, i comprensions i expressions orals.

Un dia intens, però molt profitós!

Dolors Solé Marín i Alba Pascual Cubells (INS Terres de Ponent)

# data[].attributes.headline
Emília Serret_Visita d'observació a l'INS Río Tinto (Porto)

# data[].attributes.subject
Emília Serret_Visita d'observació a l'INS Río Tinto (Porto)

# data[].attributes.body
Avui l’equip de l’INS Les Marines i jo mateixa, Emi Serret (Servei Educatiu del Montsià), hem assistit a una de les classes de secundària de l’Institut Río Tinto de Portugal. Després d’una càlida acollida al centre i de conèixer l’equip docent que ens tutoritzarà durant la visita d’observació, hem assistit a la classe d’espanyol (optativa, nivell inicial) de l’alumnat de de 15 anys (a casa nostra serien els de 4t d’ESO, amb un itinerari clarament d’humanitats i sense matemàtiques). Malgrat que a primer cop d’ull semblés que era una realitat molt similar a la nostra (agrupament de les taules en el sentit tradicional, pissarra digital, pissarra tipus vileda, la professora dreta dirigint la sessió, 26 alumnes) les diferències que hem anat copsant al llarg dels 90 minuts que durava la classe (una diferència organitzativa important!) han estat molt evidents i alhora molt reveladores.

A mesura que ha anat avançant la sessió, ens hem adonat que l’ambient de tranquil.litat que tant ens cridava l’atenció (també pels passadissos, a les entrades i sortides de l’aula, i a la resta de les instal.lacions del centre) es devia a diversos factors que, posiblement tots sumats proporcionaven un grau de benestar emocional i físic que afavoria una actitud proactiva envers l’aprenentatge.

Des d’aquí volem donar les gràcies a la Cláudia Messias, una professora jove d’espanyol molt implicada i preparada, i que ens ha transmès molta qualitat humana, especialment envers el seu alumnat.

# data[].attributes.body
Acabant la meva tercera jornada al curs "Traditional Arts and ICT Art Tools for Teaching your Subjects and Promoting Life Skills" que estem fent a Roma, voldria compartir algunes reflexions. Hi vaig aterrar amb no pocs dubtes sobre la utilitat d'aquesta experiència: la ruptura que suposa amb els meus recent coneguts alumnes, la sobrecàrrega de feina que el viatge suposa, la por d'anar a treballar de prop amb desconeguts d'altres cultures i altres llengües i el sobtat vertigen de tenir temps lliure per passejar sense rumb.